Дэбаты кандыдатаў у прэзыдэнты Ўкраіны 2019 году на стадыёне «Алімпійскі»

**Дэбаты кандыдатаў у прэзыдэнты Ўкраіны 2019 на стадыёне «Алімпійскі»** — дэбаты між Зяленскім і Парашэнкам (двума кандыдатамі, што прайшлі ў другі тур выбараў) на стадыёне «Алімпійскі». Адбыліся 19 красавіка 2019 року. Усяго на стадыёне было 22 000 асобаў.

## Перадумовы
31 сакавіка адразу пасьля абвяшчэньня вынікаў экзыт-полаў Парашэнка запрасіў Зяленскага на дэбаты. 3 красавіка Зяленскі высунуў ультыматум — дэбаты на стадыёне.

### Выступ Парашэнкі 14 красавіка
Парашэнка насуперак пазыцыі Зяленскага вырашыў правесьці дэбаты на стадыёне 14 красавіка. Зяленскі на дэбаты не прыйшоў, і Пятро Аляксеевіч выступаў перад сваімі прыхільнікамі.

## Дэбаты 19 красавіка
19 красавіка 2019 року а 19:00 распачаліся дэбаты Пятра Парашэнкі і Ўладзімера Зяленскага на стадыёне «Алімпійскі». Відэа трансьлявалася он-лайн каналам 112 Україна ў ютубе.

На дэбатах было два вядоўцы: Алена Фраляк (ад Зяленскага) ды Андрэй Кулікоў (ад Парашэнкі).

Першая частка працягвалася 34 хвіліны (з 36 заплянаваных). Першым выступаў Зяленскі. Парашэнка часьцей выбіваўся з 4 хвілінаў, адведзеных на адказ. Затое Зяленскі чытаў свае пытаньні з аркуша і некалькі разоў пераходзіў на расейскую мову.

У адказ на папрокі Парашэнкі наконт яго непрафэсійнасьці Зяленскі стаў на калені на сцэне ў знак спагады з усімі пацярпелымі ад вайны ў Данбасе. Парашэнка таксама стаў на калені, пры гэтым павярнуўся сьпінаю да гледачоў і Зяленскага, але тварам да сьцяга Ўкраіны.

У заключнай частцы першым зноў выступіў Зяленскі. Ён акцэнтаваў увагу на тым, як Парашэнка стаў аліґархам, стаўшы яшчэ ў 1998 годзе дэпутатам, а потым увесь час знаходзіўся на дзяржаўнай службе, такім чынам парушаючы закон (паводле закону, дзяржслужбовец ня мае права займацца бізнэсам) і на тым, што хоць і цяперашні прэзыдэнт прыклаў шмат намаганьняў для атрыманьня томасу, але ён быў вернікам Маскоўскага патрыярхату да атрыманьня томасу.

Пасьля гэтага кожнаму далі па 1 хвіліне для заключнага слова.

Дэбаты он-лайн на канале ютуб глядзелі адначасова больш 350000 гледачоў (на канале 112), і значна менш (арыентавана па 100 тыс.) яшчэ два ўкраінскія каналы — «Прямий» ды тэлеканал ZIK.

Скончыліся дэбаты сьпевам гімну Ўкраіны.

## Міжнародны рэзананс
Далярадыёканал «Голас Амэрыкі» адзначыў значны міжнародны рэзананс перадвыбарчых дэбатаў на НСК «Алімпійскі».

## Ґалерэя

File:Debates of Petro Poroshenko and Vladimir Zelensky (2019-04-19) 10.jpg
File:Debates of Petro Poroshenko and Vladimir Zelensky (2019-04-19) 15.jpg
File:Debates of Petro Poroshenko and Vladimir Zelensky (2019-04-19) 02.jpg
File:Debates of Petro Poroshenko and Vladimir Zelensky (2019-04-19) 07.jpg


## Глядзіце таксама
* Прэзыдэнцкія выбары ва Ўкраіне 2019 году
* Уладзімер Зяленскі
* Пятро Парашэнка
* Палітычная камунікацыя

## Крыніцы

## Вонкавыя спасылкі
* Дебати Порошенка і Зеленського — останні новини (ОНЛАЙН) на сайце «Факти. ICTV»
* Порошенко і Зеленський на "Олімпійському": дебати без відповідей /DW-новини, 19.4.2019/
* Перед «днем тиші» відбулися дебати Порошенка і Зеленського /Радіо Свобода, 19.4.2019/
* Дебати кандидатів у президенти /ВВС-новини, 19.4.2019/
* Зеленський – Порошенку: Я не ваш опонент, я ваш вирок
* Зеленський vs Порошенко: дебати на стадіоні та в студії Суспільного

Катэгорыя:Дэбаты
Катэгорыя:Прэзыдэнцкія выбары ва Ўкраіне